Държавен вестник, бр. 36, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  36
5. систематизира документите за текущо 
съхраняване в деловодния архив, обработва, 
съхранява и организира използването на архив­
ния документационен фонд на предприятието;
6. извършва справки и изготвя заверени 
копия на документите, които се съхраняват 
в деловодния и учрежденския архив;
7. осигурява административното и техни­
ческото обслужване на управителния съвет 
на предприятието;
8. разработва и предлага за съгласуване пра­
вила за документооборота на предприятието;
9. организира, контролира и отговаря за 
транспортното обслужване на предприятието и 
техническата поддръжка на автомобилния парк;
10. организира и осигурява почистването 
и санитарно-хигиенните условия в админи­
стративните и технологичните помещения 
на предприятието;
11. организира и осъществява материал­
но-техническото снабдяване на предприя­
тието – инвентар, организационна техника, 
консумативи и материали, и обзавеждане;
12. участва в процедури по инвентариза­
ция и бракуване на активи, собственост на 
предприятието, съобразно функционалната 
си компетентност;
13. участва в подготовката и провеждането 
на процедурите за възлагане на обществените 
поръчки по реда на Закона за обществени 
поръчки (ЗОП), Наредбата за възлагане на 
малки обществени поръчки (НВМОП) и 
другите нормативни актове съобразно функ­
ционалната си компетентност;
14. координира техническата дейност по 
изпълнение на съвместни мероприятия на 
предприятието с държавни органи, органи­
зации и лица.
Направление „Финанси и счетоводство“
Чл. 29. Направление „Финанси и счето­
водство“ осъществява дейности по иконо­
мическото и финансовото осигуряване на 
дейността на предприятието и изпълнява 
следните функции: 
1. организация, ръководство и контрол на 
финансово-счетоводната дейност на пред­
приятието;
2. разработва методология и унифицира 
счетоводната отчетност в главното управле­
ние и клоновете – териториални поделения, 
по Закона за счетоводството; 
3. осъществява методическо ръководство 
по въпросите, свързани с финансово-икономи­
ческото състояние на предприятието, счето­
водната отчетност и нормативните актове по 
прилагането на данъчното и осигурителното 
законодателство;
4. изготвя и представя за одобрение от 
управителния съвет на периодични отчети 
и годишен финансов отчет, баланс, отчети и 
приложения към тях в съответствие с при­
ложимото законодателство и изискванията 
на МСС;
5. осъществява ефективен предварителен, 
текущ и последващ вътрешен финансов кон­
трол чрез система от вътрешни правила за 
управление и контрол на разходите и парич­
ните средства на предприятието по:
5.1. спазването на финансовата и платеж­
ната дисциплина; 
5.2. правилното оформяне на първични и 
вторични счетоводни документи и своевремен­
ното им отразяване по счетоводните регистри; 
5.3. редовното извършване на планови и 
извънпланови инвентаризации;
5.4. участва в процедури по инвентариза­
ция и бракуване на активи, собственост на 
предприятието, съобразно функционалната 
си компетентност;
5.5. разработва вътрешните правила за 
организация на работната заплата; 
5.6. законосъобразно начислява и събира 
пристанищните такси; 
5.7. анализира и контролира разходването 
на паричните средства в съответствие с ут­
върдената годишна програма по чл. 115о, т. 8 
ЗМПВВППРБ;
5.8. организира отчетност на програми 
и проекти, като поддържа документация­
та и информацията по начин, осигуряващ 
възможности за контрол и мониторинг от 
съответните органи;
5.9. осъществява връзка и урежда взаимоот­
ношенията на предприятието с Националната 
агенция по приходите, Националния статис­
тически институт и други държавни органи, 
като осигурява разчитането с дължимите 
данъци, социалноосигурителни вноски, такси 
и други държавни вземания;
5.10. поддържа счетоводна отчетност на 
капиталовите трансфери от държавния бю­
джет и осъществява финансов контрол върху 
разходването им в съответствие с чл. 115с, 
ал. 1, т. 5 и чл. 115т ЗМПВВППРБ;
5.11. разработва икономически анализи 
и справки за дейността на предприятието и 
прави предложения за повишаване на неговата 
ефективност, отчита и анализира вземанията 
и задълженията на предприятието;
5.12. подпомага генералния директор и 
управителния съвет при упражняване правата 
на предприятието върху дялове или акции в 
търговски дружества; 
5.13. участва в изработването на годишна 
програма за следващата календарна година с 
подробна информация за приходите, разходите, 
инвестициите и финансиранията;
5.14. участва в изготвянето на проект на 
национална програма за развитие на приста­
нищата за обществен транспорт по чл. 103а, 
ал. 2 ЗМПВВППРБ;